JKW-KABAB-18-TSHA-014-wylie
@#/__tshe dang bsod nams dgug bya'i phyir:__thugs dam bskul ba'i phrin las ni:__spos bsregs rol mo snyan par 'khrol:__mda' dar g.yab cing gdung dbyangs bcas:__AH_gdod ma'i mgon po bcom ldan 'das:__tshe dang ye shes 'od dpag med:__dri med zla ba rgyas pa'i sku:__mtshan dang dpe byad dpal du 'bar:__thugs rje'i gzi brjid lham me ba:__phyogs bcu dus bzhi'i rgyal ba yi:__mkhyen brtse byin rlabs gcig bsdus pa:__tshe yi bdag po dbyings nas bzhengs:__ka dag gnyug ma'i ngang nyid las:__lhun grub snang ba phyogs brgyar spro:__rdo rje'i tshe yi pho nya mo:__mgyogs ma nyi zer rdul ltar 'khrigs:__phyi snod 'byung ba'i dwangs ma dang :___nang bcud skye 'gro'i tshe bsod stobs:__gsang ba rgyal ba sras bcas kyi:__thugs rje nus stobs yon tan dpal:__bdag gi bla tshe chad nyams bcas:__ye shes chen po'i byin gyis bsdus:__bdag dang sgrub pa'i rdzas la bstims:__tshe bcud nyams pa gong du gsos:__gnas pa spel la yar ba sdus:__'chi med tshe yi dngos grub stsol:__sgrub rdzas ye shes bdud rtsir bskyil:__phyi nang gsang ba'i bar chad sol:__lus ngag yid la dbang bzhi bskur:__ngo mtshar rtags dang cho 'phrul ston:__thams cad chos nyid gcig gi ngang :__'chi med mgon po'i sku gsung thugs:__ye shes rdo rjer byin gyis rlobs:__oM a pA ri mi ta A yur+dz+nyA na:__sarba sid+d+hi hU~M hrIHdz+nyA na A yu She hU~M b+hU~M nr-i dzaH__a be sha ya a a:__dzaHhU~M ba~M hoH__tiSh+Tha b+h+rU~MH__zhes bskul bzlas pa mang du bya:__rten 'brel mda' yi spra la brtag:__br-i na tshe nyams sor gsum las:__lhag na tshe yar rim gro bya:__sor gcig nad med gnyis tshe ring :__gsum ldan bsod nams ye shes rgyas:__gu h+ya sa ma yaH__nyer mkho'i ched gter gzhung nas zur du bkol ba'o//___//